PETEK, 29. 5. 2020

**3. ura: VEVERICE**

Anton AŠKERC: KRONANJE V ZAGREBU

V naslednjih urah boste prebrali pesem Kronanje v Zagrebu, spoznali ozadje te pesmi, se seznanili z vsebino in spoznali pesnika Antona Aškerca.

1. Preberite zgodovinsko ozadje pesmi Kronanje v Zagrebu:

**\*Matija Gubec je bil vodja hrvaško-slovenskega upora leta 1573. Vojaška strategija upornikov je bila slaba, napadali so vsak grad posebej, zato so jih fevdalci kmalu porazili. Z jedrom upornikov (okrog 10 000 kmetov) se je Gubec pri Stubiških toplicah spoprijel s fevdalno vojsko. 9. februarja se je boj zaključil. Vojska je porazila kmete, ujela Gubca in ga odvedla v Zagreb. Tam so ga mučili, ga 15. februarja okronali z železno krono, ga vodili po ulicah in pri tem ščipali z razbeljenimi kleščami, nato pa kot razbojnika razčetverili. Čeprav je bil Gubec poražen, je postal slovensko-hrvaški ljudski junak, ki se ga spominjamo tudi v literarnih delih. Pesnik Anton Aškerc je v spomin nanj napisal balado Kronanje v Zagrebu.**

2. V berilu na strani 70 preberite pesem Kronanje v Zagrebu (če nimate berila, je pesem na naslovu **Wikivirsl.wikisource.org › wiki › Kronanje\_v\_Zagrebu**

Pesem ima mnogo arhaizmov (starinskih besed). Za nekatere imate podano razlago. Če so vam še druge neznane, poglejte v SSKJ.(fran.si).

Hram – cerkev, žezlo – kraljeva palica, škrlat – kraljeve barve (rumena, rdeča), ječati – stokati, vojuj – poveljuj, veliki petek – umre Kristus na križu, oriti(ori) – odmevati, razlagati, seljak – kmet, smeli – stoječ naravnost, hajduk – borec proti Turkom (nekoč) , kokot – petelin, žolt – rumen, tron – prestol, račiti – izvoliti, dičiti – krasiti, vzkresniti – vstati

**Stara pravda** – kaj je že to? Poiščite odgovor na spletu. Sedaj, ko ste razvozlali, kaj pomenijo te čudne besede, lahko še enkrat počasi preberete pesem in si jo tudi »prevajate« v sodobno slovenščino.